b'\n_START_ARTICLE_\nTarmanni\n_START_PARAGRAPH_\nTarmanni fou una ciutat-estat o regne del segle\xc2\xa0xviii\xc2\xa0aC que va existir a la regi\xc3\xb3 d\'Idamaraz (triangle del Khabur), en situaci\xc3\xb3 que no s\'ha pogut determinar de moment, que fou vassall de Zimrilim de Mari. Als seus habitants se\'ls anomena com tarmanneus._NEWLINE_El nom de la ciutat vol dir "font" o m\xc3\xa9s precisament "deu" en hurrita el que suggereix que la ciutat era hurrita i hauria estat fundada doncs entre dos i quatre segles abans. El seu rei era Tamarzi que juntament als reis d\'Ashnakkum, Kirdahat i Shuduhum va anar a retre homenatge a Zimrilim.'